La Corporació rep al Club Gimnàstica Rítmica Llíria
13 de maig de 2017

L'Ajuntament de Llíria ha oferit una recepció a l'equip sènior del Club Gimnàstica Rítmica Llíria amb motiu de la medalla de bronze per conjunts obtinguda en la Copa de la Reina 2017.

L'equip format per les gimnastes Denisse Portolés, Sandra Vayá, Sonia Vercher, Paula Navarro i Ariadna Arias, va aconseguir esta gran classificació en el torneig celebrat recentment a Guadalajara. El conjunt està entrenat per Mónica i Sonia Castellano, Lorena Gorris i Soraya Trejo.

L'alcalde Manolo Civera va felicitar les jóvens esportistes “per este nou èxit”, cal recordar que el 2015 l’entitat esportiva va aconseguir el Campionat d'Espanya de Conjunts en 1a categoria, i va destacar que la ciutat de Llíria “se sent també molt orgullosa d'estos magnífics resultats del club que posa el nom del nostre municipi en el panorama nacional”.